Versorgingsoorde kry geld – DieHoorn
Versorgingsoorde kry geld
Teenwoordig by die oorhandinging van R10000 aan twee versorg­ingsoorde is van links Paul Stroebel (klubkaptein van die Oudtshoorn Gholfklub), Colleen Fourie (Bellinganhof), Charles Basson (Coronation) en Dawid Ruiters (Coronation), en agter van links Godfrey Malgas (president van die Oudtshoorn Gholf­klub) en Skillie Pretorius (Oudtshoorn Spar). Foto: Higgo Jacobs
TWEE versorg­ingsoorde vir bejaardes op Oudtshoorn, Coronation Memorial en ACVV Helen Bellinganhof, het Saterdagaand elk R5000 van die Oudts­hoorn Gholfklub ontvang ná afloop van die dag se spel.
Dit volg na die baie suksesvolle geborgde dag van Oudtshoorn Spar verlede jaar op Saterdag, 13 Oktober, waaraan meer as 200 spelers deelgeneem het. Verskeie artikels is dié aand tydens die prysuitdelingsfunksie opgeveil. Hennie de Bod van Farm Assured Meats het tydens die geleent­heid ’n bottel wyn gekoop, dit teruggegee en weer gekoop. Hy het gevra dat die opbrengs hiervan ­­­(R10 000) tussen genoemde twee versorgingsoorde op Oudtshoorn verdeel moet word.
Suster Colleen Fourie, hoof van Bellinganhof, en Charles Basson, voorsitter van Coronation se beheerraad, het die gholfklub bedank vir die besondere skenkings en gevra dat almal moet saamwerk en hande vat om na die welstand van al die inwo­ners van Oudtshoorn om te sien.
Skillie Pretorius van Oudtshoorn Spar, wat die oorhandiging gedoen het, het vir Hennie de Bod geloof vir sy groot bydrae wat tot die sukses van 2018 se baie geslaagde gholfdag bygedra en die skenking van R10 000 moontlik gemaak het.
Bridgton A klop Blanco A met 72-15
Mondé Stofile (slot), van Bridgton se B-span, nadat hy ’n teenstander uit die pad gehardloop het in sy span...
All Blacks A wen met bonuspunt
Deur Ben du Preez DIE All Blacks se eerste rugbyspan het Saterdag (29 April) in ’n wegwedstryd hul eweknieë...
Sarel kraai koning met 43
Deur Higgo Jacobs DIE Oudtshoorn Gholfklub se individuele stableford-gholfdag Saterdag (7 April) is gewen deur Sarel Fick met ’n telling...
DIE eerste Gearup Gholfdag, wat Saterdag by die Oudtshoorn Gholfklub plaasgevind het, het glad verloop, en Gearup wil elke speler...
Adias klop Korrektiewe Dienste
Deur Wyndham Ewerts ADIAS Rugbyklub het Saterdag op die Oudts-hoorn Sportgronde sy SWD Karoostreekligawedstryd teen Korrektiewe Dienste van Oudtshoorn...
Union Stars weer bo-aan punteleerPlaaslike jaers maak stem dik!